
MĂRTURII DESPRE NATURA 
Potenţarea vieţii în lumea animală 

Nu se ştie exact unde îşi are începutul lumea animală. Diferitele forme ele viaţă şi 
trecerile de la o formă la alta îi apar naturalistului ca fiind fuzionate, în timp ce ochii 
spiritului percep diferenţele dintre acestea ca fiind foarte bine delimitate. Nu există în 
întreaga creaţie nimic care să facă excepţie de la această regulă. Aşadar, ştiinţa se înşeală 
atunci când susţine că toate lucrurile ce există în natură, având fiecare clasele, formele şi 
particularităţile lor, provin una din alta. 

Unde începe aşadar cu adevărat lumea animală? Presupuneţi probabil că apa este 
mama tuturor formelor de viaţă animală. Dar dacă observaţi la microscop formele de viaţă 
animală existente într-o picătură de apă - ei bine, acolo lumea animală se află deja pe a mia 
treaptă a evoluţiei sale! Prima treaptă a lumii animale o constituie nenumăraţii locuitori ai 
eterului. Ei reprezintă aproximativ ceea ce voi numiţi „atomi". Aceştia sunt atât de mici, 
încât pe un punct şi-ar putea găsi locul mai multe trilioane. Dacă aţi dori să priviţi aceste mici 
animale cu ochii fizici, ar trebui să măriţi acest punct de trilioane de ori, lucru care totuşi nu 
v-ar ajuta cu nimic, pentru că ochiul fizic nu ar putea să vadă lucrurile în realitatea lor. Doar 
ochiul spiritual poate face aceasta. 

Aceste mici animale atomice se nasc din curgerea razelor de lumină care există în 
nenumăratele spaţii ale creaţiei. Este de înţeles felul în care lumina pe care o compun curge 
în îndepărtatele spaţii ce apar ca fiind goale. Aceste prime mici animale au formă sferică, 
suprafaţa lor este netedă, iar hrana lor este esenţa luminii. Durata lor de viaţă este de o 
trilionime de secundă. 1 După subita lor moarte, unindu-se în număr de trilioane, ele încep să 
alcătuiască o a doua clasă. Din punct de vedere al mărimii, această clasă nu se deosebeşte cu 
mult de prima, viaţa ei însă devine mai concentrată şi prezintă o nevoie de saturare, din 
această cauză ea fiind prevăzută cu un organ de recepţie corespunzător. Această clasă de 
animale poate fi numită „monade". 

Spaţiul în care vieţuieşte această specie de animale este acea sferă în care planetele se 
rotesc în jurul soarelui. Durata ei de viaţă este al miilea miliard al unei secunde." Neputând 
percepe cu simţurile diferenţa dintre durata de viaţă a unui atom de eter şi a unei monade, 
calculul va arăta totuşi diferenţa colosală care există între acestea, în acelaşi mod şi aproape 
în aceeaşi configuraţie se formează o clasă una după alta, având o viaţă permanent potenţată. 
Treptat viaţa acestor fiinţe ajunge la o asemenea consistenţă, încât ele pot fi văzute în 
straturile superioare de aer, ca un abur albăstrui plin de lumină. 



1 Fizicianul japonez Hedeki Yukawa a obţinut în 1952 premiul Nobel. El a primit această înaltă 
distincţie pentru studiul său despre diviziunea atomică, în care el vorbeşte despre durata de viaţă a unui atom ca 
fiind o trilionime de secundă. (!) 

2 într-o emisiune radio din anul 1959 se vorbeşte despre descoperirea unei particule elementare noi, 
necunoscută până atunci, făcută de o grupă de specialişti americani în fizica atomului. Această particulă atomică 
reprezintă doar o minusculă parte din mărimea protonului, iar durata ei de viaţă este o miliardime de secundă. 
Această nouă parte a atomului a primit numele de X. U. Zero. De atunci, ştiinţa va mai fi descoperit şi al te părţi 
ale atom ului. 

Durata de viaţă a unei astfel de fiinţe creşte gradat până la al miilea milion dintr-o 
secundă. Adeseori trilioane de astfel de mici animale albăstrui se prind între ele printr-o forţă 
vegetativă şi se împerechează evoluând într-o clasă superioară. Un astfel de proces este 
perceptibil cu ochiul liber în forma unei stele căzătoare. Viaţa multiplă a unor astfel de mici 
animale se uneşte în felul acesta din nou într-o singură viaţă care se scurge prin larvele lor 
luminoase. Acestea cad pe pământ sub forma unor meteoriţi fie moi, fie chiar pietroşi. 

Micile animale devenite astfel libere (scânteile) se adună pe suprafaţa netedă ca o 
oglindă a norilor pufoşi. Modalitatea în care aceste fiinţe iau naştere este pe măsura lor. Dacă 
ele se înmulţesc într-un număr mare până la un anumit punct, micile învelişuri aflate în stare 
liberă şi lipsite de viaţă devin din ce în ce mai grele şi cad mult sub suprafaţa masei de aer. 
Astfel are loc un fel de „cununie" a acestor mase de mici animale de lumină plină de căldură 
care este concentrată în aer; căldură reprezentată de aşa-numita „materie electrică" (focul 
electric atmosferic). Astfel ia naştere o clasă nouă, foarte plină de viaţă, mai bine dezvoltată, 
care umple atmosfera în forma unor nori denşi. 

Dacă apoi aceşti nori - în funcţie de intensitatea mai mică sau mai mare a strălucirii 
luminii solare - cresc periodic în masă datorită forţei lor de reproducere, "are loc din nou o 
schimbare de clasă: viaţa este eliberată din larvele sferice care au devenit acum atât de mari 
încât pot fi văzute chiar la microscop. Pe neaşteptate, ele se îndreaptă spre pământ în forma 
trăsnetului sau spre regiunile umede ale aerului în forma fulgerului difuz din nori. Aşadar 
această formă de viaţă comunică în parte cu materia, în parte cu lumea plantelor, în principal 
însă cu sfera de viaţă a următoarei clase de animale. 

Din larvele rămase fără viaţă se naşte umezeala aerului, iar din unirea mai multor 
astfel de larve rezultă ploaia. Acum începe o adevărată viaţă animală terestră ce ia naştere în 
spaţiile dintre micile învelişuri umplute cu apă. Căci atunci când spiritele naturii eliberate 
(adică devenite libere prin procesul de evoluţie), aflate în plantele de jos, ies din învelişul lor, 
se adună în această viaţă animală în număr de milioane şi alcătuiesc cunoscutele vieţuitoare 
de infuzie. Vă puteţi convinge singuri de acest proces astfel: puneţi o plantă oarecare în apă 
şi lăsaţi-o acolo pentru o perioadă de timp. Aduceţi imediat un strop mare de apă sub 
microscop şi veţi observa deja într-un punct mare cât un grăunte de nisip, o mulţime de 
vieţuitoare care trăiesc şi se mişcă liber. Aceasta este prima specie de animale pe care o 
puteţi percepe în materie. 

După un timp mai îndelungat veţi constata că într-un astfel de strop de apă există mii 
de specii de animale care se deosebesc în mod clar unele de altele în formă şi comportament. 
Aici o clasă rezultă din cealaltă printr-o unire mutuală. Cu ajutorul unor instrumente şi mai 
performante, în procesul de alcătuire al unei clase superioare veţi descoperi în mod clar 
forme nenumărate care fac parte din clasa anterioară, căci aici are loc un proces dublu de 
reproducere şi anume cea în curs şi cea a unei clase superioare. Acest lucru se desfăşoară în 
felul următor: 

O clasă superioară de vieţuitoare devorează un număr imens de vieţuitoare din clasa 
inferioară şi astfel, din substanţa celor inferioare şi din structura lor individuală se produce 
clasa superioară. 

Nenumăratele forţe ale unei asemenea clase devenite mai târziu libere - unindu-se mai 
târziu - dau naştere unei clase şi mai înalte de vieţuitoare. Astfel se merge în sus treaptă cu 
treaptă până când este parcurs rapid un cerc de o mie de specii. Are loc din nou un proces 
extraordinar, care se manifestă prin mişcări energice în apă, prin care spiritele naturii 

devenite deja puternice îşi fac simţită prezenţa în aer. Atunci are loc o împărţire prin care 
unele se unesc cu viermii pământului, altele cu viermii apei. Această modalitate de 
reproducere care urmează are loc tocmai prin mişcarea unor învelişuri mari, vizibile (ouă 
minuscule) din care se reproduce aceeaşi specie prin adoptarea unei variate clase inferioare. 

După clasa acestor viermi urmează apoi speciile mai mici de crustacee compuse din 
melci şi scoici, care iau naştere aproape în acelaşi timp, partea feminină a viermelui devenind 
scoică. în cadrul acestor specii are loc din nou o evoluţie, de asemenea cu mii de 
transformări, până se ajunge la broasca ţestoasă. Nu se cuvine însă să mai continuăm aici 
aceste înşiruiri. Aceste fenomene de formare a vieţii vor fi explicate într-un capitol special. 

Să ne oprim acum însă la aşa-numita scoică perlă. Ea se află pe a nouăzeci şi noua 
treaptă a evoluţiei menţionate anterior şi provine din unirea scoicii perlieră-mamă şi a 
melcului perlier. Aici se uneşte pentru prima dată partea masculină şi partea feminină pentru 
crearea unei vieţi. Partea feminină se închide într-un înveliş dublu, unul exterior rigid şi unul 
interior, neted, având strălucirea metalului, înăuntru ea vegetează în voie, se hrăneşte cu 
viermi şi foloseşte larvele prinse în interior pentru a-şi construi casa. 

Când un astfel de melc perlofer descoperă o scoică femelă, se lipeşte de ea, se lipeşte 
de carapacea ei cutată şi face găuri în părţile mai subţiri. In momentul în care scoica îşi dă 
seama că poartă melcul cu ea, începe să depună părţile de hrană nedigerată (larvele) în acele 
locuri găurite pentru a le acoperi. Melcul încearcă pe cât posibil să oprească acest proces şi 
depune în aceste găuri cu mare greutate propriile gunoaie, până când se formează treptat în 
interiorul acestei deschizături un fel de sferă (în acest mod se nasc perlele!). Această luptă 
durează ani de zile, melcul părăseşte acest loc, se fixează foarte bine pe gura scoicii şi 
străpunge carnea acesteia cu ghimpii, în acest fel ea îi deschide scoicii poarta spre viaţă şi şi- 
o uneşte cu a sa, dând naştere astfel unei specii superioare, în forma melcului nautilus, a cărui 
frumoasă casă este un semn evident al vieţii evoluate. 

Următorul fenomen clar de potenţare a vieţii în lumea animală va fi descris în cele ce 
urmează printr-un alt exemplu. In apele mării trăieşte o vieţuitoare aparte care a fost numită 
de voi „polip". Această vieţuitoare care are rădăcinile pe o plantă-copac, prinde cu 
nenumăratele sale tentacule viermii şi insectele de apă pe care le înghite în cantităţi imense, 
ajungând de multe ori la dimensiunile plantei-copac pe care s-a fixat. Când organele sale 
digestive au devenit mai puternice, copacul pe care s-a fixat moare şi polipul trăieşte mai 
departe prin ultimul tentacul crescut până când moare din cauza hranei insuficiente. 

O mulţime de viermi mici şi roşii se aşează pe fiinţa lui diformă şi mor după 
descompunerea corpului său. Astfel viaţa lui dă naştere unei alte vieţi, aceea a unei specii de 
peşte. Această specie vă este cunoscută sub numele de sepie şi ea trăieşte în special în zonele 
cele mai adânci ale mării. Hrana sa constă de asemenea dintr-o specie de viermi închişi la 
culoare. Dacă vrea să îşi păstreze hrana, sepia tulbură apa cu un lichid negru care ameţeşte 
micile animale. După mii de ani de digerat mii de astfel de viermi, sepia moare, iar viaţa 
potenţată de viermi dă naştere unei alte fiinţe. Este vorba despre aşa-numitul peşte zburător. 

Peştele zburător se hrăneşte fie cu insecte de mare, fie cu insecte pe care le prinde cu 
viteză în aer. Din această cauză el este alcătuit asemenea unui peşte şi asemenea unei păsări. 
Stomacul lui este prevăzut cu o vezică pe care o poate umple instantaneu cu aer pe care îl 
poate da imediat afară. Printr-un canal pătrund câţiva stropi de apă; sub acest canal se află un 
ţesut închis la culoare care poate să păstreze o căldură de peste optzeci de grade. Dacă în 
vezică se găseşte apă, aceasta este transformată imediat într-un abur care umple vezica cu 
aer. In timpul acestei umpleri, aerul este împărţit printr-un proces electric intern: sarea grea 

din aerul atmosferic coboară în vezică sub forma unui fluid şi este eliminată imediat printr-un 
canal propriu, O anumită cantitate din gazul uşor degajat trece în organele tubulare care 
străbat întregul corp, masa cărnoasă a peştelui ajungând astfel la o greutate echilibrată. 
Pestele zburător este capabil să se ridice în aer cu ajutorul aripilor sale, asemenea unei păsări, 
stabilindu-şi direcţia cu ajutorul aripioarelor. 

Când viaţa lui de peşte ia sfârşit, se petrece următorul fenomen; partea feminină a 
substanţei sufletului său trece imediat într-o specie de pasăre care vă este cunoscută sub 
numele de pescăruş. Partea masculină dă naştere însă unei alte vieţi şi anume cea a porum- 
belului. 

Acesta este drumul evolutiv al unei anumite specii de polip până la o anumită specie 
de pasăre. Căci sub specia polipilor se află alte specii care corespund aproape fiecărei specii 
de peşte existente în apă. Aceasta reprezintă o treaptă intermediară între viermi şi toate 
speciile de peşte prin care specia viermilor este adusă pe o treaptă superioară. Peştii însă se 
află deja pe o treaptă superioară de evoluţie, astfel încât după ce îşi unesc vieţile după 
moarte, ei devin locuitori ai spaţiului. în acest mod fiecărei specii de peşte îi corespunde una 
în lumea păsărilor. 

In mare trăieşte totuşi şi o altă specie de animale ale cărei ultime trepte de evoluţie 
sunt astfel constituite încât această specie poate exista atât în apă, cât şi pe pământ şi în aer. 
Din această specie de animale marine rezultă de exemplu broasca ţestoasă, precum şi alte 
specii de broaşte. Aceste vieţuitoare au toate cele cinci simţuri prezente în lumea animală 
evoluată. Apoi urmează leul de mare, morsa, precum şi locuitorii patrupezi atât ai apei cât şi 
ai pământului sau ai aerului (amfibiile), percepute ca specii de trecere din care iau naştere 
animalele patrupede care trăiesc numai pe pământ. 

Lumea păsărilor se află pe o treaptă foarte înaltă de potenţare a vieţii. Pasărea are, ca 
şi omul, inimă, un stomac mai special, intestine; plămâni destul de mari şi ficat. Aceste 
organe interne sunt închise în interiorul unei structuri osoase uşoare, fiind mărginite de o 
piele fină. Inima şi plămânii au aceeaşi configuraţie ca şi la celelalte animale cu sânge cald. 
Stomacul şi ficatul prezintă însă diferenţe considerabile. Masa cărnoasă se compune din fibre 
albicioase uşoare, legate între ele printr-un ţesut fin inervat, care pot întinde sau strânge 
carnea mult mai mult decât în cazul altor animale. 

La nivelul capului simţurile sunt foarte ascuţite, chiar ieşite din comun. Din această 
cauză o pasăre vede mai bine prin ochii săi decât un om printr-un telescop performant; la fel, 
auzul său întrece cu mult auzul vostru. Organele sale de miros sunt mai ascuţite decât cele ale 
unui câine de vânătoare. Astfel o acvilă este capabilă să perceapă în călătoriile sale diurne un 
hoţ aflat la o mare distanţă de ea, iar simţul său gustativ este atât de puternic, încât poate găsi 
chiar şi sarea din cea mai dură rocă. 

Aşa cum organele de simţ ale păsărilor au o sensibilitate ieşită din comun şi creierul 
lor este sensibil şi hiperactiv, fiind dotat cu o mai mare inteligenţă decât cel al celorlalte 
animale, neexceptând nici chiar elefanţii. Aşadar, se poate constata aici primul pas spre 
activitatea intelectuală: se demonstrează puterea lor de memorare, unele păsări putând chiar 
învăţa mai multe moduri de a cânta, chiar cuvinte sau propoziţii întregi ale unei limbi, fapt 
imposibil pentru alte animale care sunt tot atât de docile ca şi acestea. Puteţi deci concluziona 
că această specie de animale se apropie mai mult de voi decât acele patrupede care se mişcă 
obosite pe pământ. Toate acestea au influenţă asupra organizării interioare, generează o mare 
receptivitate la stimulii lumii exterioare şi formează deja în creier anumite reprezentări 
ordonate. 



Despre natură 



înmulţirea păsărilor are loc prin fecundarea ouălor. Femela are capacitatea de a se 
înmulţi, fenomen care are loc în ovar în modul următor: 

De la inimă pornesc organe fine prin care curge un lichid alb. La terminaţiile acestor 
organe, din acest lichid se formează un ţesut în formă de plasă. Dacă acest ţesut are forma 
corectă, astfel încât să aibă aspectul unor mici pâlnii aliniate unele lângă altele, organele care 
se formează prin ele însele se fixează pe coloana vertebrală. Mai apoi aceste organe se 
desprind si îşi îndreaptă orificiile spre aceste mici pâlnii. In acelaşi mod, vasele sanguine, 
pornind de la stomac sunt conduse prin ficat spre orificiile acestor pâlnii. Gând toate vasele 
care pornesc de la inimă se lărgesc, în fiecare dintre acestea mai creşte încă un astfel de vas 
care îşi îndreaptă orificiul în câte una din aceste pâlnii. 

In momentul în care acest organism - în funcţie de specia şi mărimea păsării - a ajuns 
la maturitate, din sucurile gastrice se secretă mai întâi o mică picătură vâscoasă, astfel încât 
orificiul celor două organe împinse unul în altul se ridică în mijlocul acestei mici picături. 
Apoi organul exterior extrage de la nivelul inimii fluide limpezi asemenea apei. Aceste fluide 
conduc picătura care se deplasează dinspre stomacul în forma unui balon de săpun, pe care 
aceste fluide îl umplu - în funcţie de mărimea şi constituţia păsării - până ajunge la mărimea 
unui bob de cânepă, a unei alune sau chiar a unui măr. Fluidele care vin din sânge se 
îndreaptă nemijlocit spre aceste ghemotoace albe, în interiorul cărora intră, formând 
gălbenuşul de ou. 

Paralel cu acest proces şi în interiorul canalelor intestinelor se dezvoltă organe de 
conducere extrem de fine. Astfel găina (ca reprezentantă a părţii feminine a păsărilor) are 
două canale de eliminare: unul pentru eliminarea excrementelor şi unul pentru eliminarea 
oului ajuns la maturitate, înainte de orificiul de eliminare al acestui canal pentru excremente, 
un alt canal i se alătură prin organele menţionate mai sus, care pornesc din intestine. Ele 
formează un tub larg care se ramifică în interiorul ovarului în tot atâtea braţe câte pâlnii 
există aici. In momentul împerecherii o substanţă eteric-spirituală este trimisă cu rapiditate în 
centrul oului. Despre această substanţă am vorbit la unirea vieţii animale din apă cu cea de pe 
pământ, (substanţa sufletului) 

După încheierea acestui proces, oul creşte, formând în interior un ţesut extraordinar 
de fin, şi dă naştere noii fiinţe şi anume unei păsări extrem de mici, goală în întregime. Acest 
ţesut are deschideri în toate direcţiile pentru că are nevoie de căi de acces către hrană. 
Organul care porneşte de la stomac transpiră şi formează din pietrele mici dizolvate acolo o 
masă calcaroasă care se întăreşte datorită căldurii interioare a păsării, formând în jurul oului 
o coajă tare. Oul prinde viaţă cu ajutorul căldurii provenite din clocire. După ce a consumat 
din ou hrana necesară creşterii, puiul sparge coaja şi păşeşte în lumea exterioară ca o pasăre 
desăvârşită, având toate înzestrările speciei sale. 

In clasa păsărilor, porumbelul se numără printre acele specii care îşi procură hrană de 
trei feluri - aproape asemenea omului - căci ea poate să consume seminţe, viermi, insecte şi 
chiar să spargă pietricele. Corespunzător cu diferitele trepte ale sufletului său, porumbelul se 
împarte în mai multe feluri. Cel mai nobil din specia porumbelului este totuşi aşa-numitul 
„porumbel de casă", uşor de recunoscut prin penajul său colorat. Penajul constituie un punct 
de reper în lumea animalelor. Dacă o specie de animale domesticită din aceeaşi categorie 
apare ca fiind multicoloră, ea se află cu mult înaintea fiinţei umane, căci la acest nivel 
culoarea exprimă structura interioară. Culoarea albă este cea mai nobilă pentru că ea 
corespunde în lumea animală unui suflet imaculat. 

Astfel porumbelul de casă - cea mai nobilă specie de păsări - reprezintă chintesenţa 

vieţii tuturor speciilor anterioare ei şi a unei specii numeroase de alţi locuitori ai aerului. în 
acelaşi timp el este asemenea unui vas de preluare a vieţii evoluate a plantelor şi chiar a 
mineralelor. Dacă un porumbel moare, viaţa speciilor din toate împărăţiile naturii se 
uneşte cu principiul vieţii lui şi unirea acestor vieţi spirituale duce la formarea unui 
suflet uman. Există încă alte mii de specii de vieţuitoare ale aerului şi ale pământului prin 
care au loc asemenea transformări şi cu toate acestea - aşa spune Domnul - „Nimeni nu 
cunoaşte căile Mele, nici măcar îngerii din ceruri, ci doar Eu singur şi acei căreia Eu vreau? 
să I le revelez. Cel care crede aceasta, aceluia multe minuni i se vor petrece. Iar 
necredinciosul nu va fi nici sfătuit, nici ajutat. Degeaba priveşte cu ochii săi orbi în marele 
Mele ateliere ale vieţii. Cu adevărat vă zic vouă: nu va găsi nimic altceva decât învelişurile 
morţii. Căci viaţa este spirituală şi nici un microscop nu poate să surprindă sfera sa de 
influentă; numai ochiul spiritual poate să privească minunile vieţii". 



Viaţa copacului 

Pentru crearea unui copac este convocată forţa vegetativă, numită şi spiritul naturii, 
scânteia spirituală divină (gândul creator al lui Dumnezeu) care există în bobul seminţei. 
(Acest spirit al naturii este o creaţie sufletească organică de scântei ale vieţii 
primordiale, care - provenind din sufletul spiritului primordial decăzut, Lucifer - în 
trecerea lor prin nenumărate forme în natură s-au îmbinat şi ordonat şi astfel vor fi 
trecute de la stadiul de suflete pure la stadiul de creatori ale unor forme de viaţă mai 
evoluată.) (Vezi şi: Cine este Dumnezeu, cine este Lucifer, ce este omul? N.r.) Acest spirit al 
naturii este de o inteligenţă simplă, el ştiind care este hrana ce i se cuvine, existentă în 
pământ. Conform voinţei spiritului divin care îl conduce, această scânteie se stabileşte la 
rădăcină unde îşi va avea sediul, formează nenumărate braţe cu ajutorul cărora extrage 
fluidele pământului, iar prin micile tuburi şi canale formate de el, este purtat până în vârfurile 
cele mai înalte şi în toate ramurile copacului. Substanţele cele mai fine se secretă în ramuri, 
cele mai grosiere rămân în trunchi, iar cele impure sunt eliminate formând scoarţa ca o piele 
ce protejează copacul. O creangă crescută din trunchi poate fi văzută de fapt până în centrul 
trunchiului într-o structură mult mai fină. In aceasta constă inteligenţa spiritului copacului 
care face fibrele şi canalele crengilor de zeci de ori mai fine decât cele ale trunchiului 
copacului. Prin aceste organe fine pot fi transportate doar fluide foarte fine care sunt deja mai 
mult eterice. In rămurelele care se formează din crengi se petrece acelaşi fenomen, iar seva 
din acestea este cu mult mai fină, dar şi mai concentrată decât aceea din trunchi şi din 
crengile principale. 

Mai întâi crengile sunt prevăzute cu nenumărate canale din cele mai mici prin care 
seva, din nou de zeci de ori mai rafinată (mai pură din punct de vedere chimic) este condusă 
mai departe. Din această sevă, prin inteligenţa spiritului copacului şi prin voinţa scânteii di- 
vine pure, se formează frunzele sau acele în funcţie de specia copacului. După ce au atins 
maturitatea deplină, canalele şi organele care pornesc din crengi spre ele, sunt înfundate 
progresiv, astfel încât din miile de tubuleţe numai unul din mijloc este lăsat deschis, prin care 
frunza se hrăneşte. 

Acest canal va fi şi el închis în cele din urmă, iar frunza se va usca şi va cădea din 
copac. In ramificaţiile rămurelelor aflate cel mai în exterior se află un milion de organe dintre 

cele mai fine având diametrul unui ac de cusut, organe care duc un fel de viaţă animalică. în 
momentul în care fluidele ajung aici, se naşte un fel de luptă formală, fiindcă spiritul naturii 
vrea să scape din captivitatea copacului şi să îşi recâştige astfel libertatea. Aceste organe se 
apleacă aşadar atât de mult încât îi închid acestuia trecerea. Inteligent fiind, el îşi înţelege 
captivitatea şi îşi găseşte refugiu în umilinţă, cu ajutorul căreia fiinţa sa spirituală începe să se 
transforme în iubire. Prin căldura acestei iubiri, aceste organe foarte îngustate sunt 
înduplecate şi se lărgesc, spiritul copacului devenind astfel cu adevărat viu, asemenea purei 
scântei divine. El se aşează apoi plin de iubire pe mlădiţele cele mai exterioare ale acelor 
organe sub formă de fruct al copacului, având la început o mărime pe care ochiul uman abia 
o poate percepe. 

După încheierea acestui proces începe un alt act de creaţie: prin graţie divină, fiecărui 
fruct îi este dăruită cu ajutorul luminii solare, o scânteie extraordinar de mică. Această mică 
scânteie este prinsă lacom în sutele de locuri de inserţie ale fructelor cu rămurele şi închisă cu 
grijă într-un mic înveliş (vezi sămânţa!). Odată încheiată această căsătorie spirituală este 
creată în curând floarea ca organ de procreare şi, în cele din urmă, fructul este adus la 
maturitate prin căldura degajată de mica scânteie. 

De multe ori, datorită indolenţei spiritului copacului, unele mlădiţe sunt trecute cu 
vederea. Insă, la scurt timp după aceea, mica scânteie divină zboară din nou spre locul în care 
a luat naştere; aici vasele rămurelelor se blochează, iar porţiunea de inserţie cu fructul 
încetează să mai primească hrană. Din această cauză un astfel de fruct se veştejeşte şi moare, 
urmând apoi să cadă din copac. într-un fruct ajuns la deplină maturitate însă, această scânteie 
a vieţii este păstrată cu grijă într-un mic înveliş în interiorul seminţei. Şi pentru că o scânteie 
vine de la Dumnezeu, ea păstrează în ea la nesfârşit originea speciei sale. Astfel, dintr-o 
singură sămânţă ar putea să ia naştere peste mii de ani multe milioane de copaci de acelaşi 
fel, perpetuând şi îmbogăţind astfel specia acelui copac. 

Ce fenomene spirituale stau aşadar la baza creşterii copacului? Dacă o sămânţă 
ajunge în pământ, ea cheamă în şi prin ea scânteia de care vorbeam anterior prin spiritul 
naturii exilat în materie. Prin aceasta un astfel de spirit primeşte primul imbold al vieţii şi o 
inteligenţă naturală. Fiindcă totuşi la origine el este râu (provine din Lucifer), el doreşte să 
pună stăpânire imediat pe aceasta scânteie a vieţii, care însă scapă de o astfel de urmare. 

In curând spiritul naturii îşi extrage din pământ spirite asemănătoare lui, îşi măreşte 
volumul şi se înmulţeşte, devenind tot mai puternic, lucru care poate fi observat în creşterea 
continuă a copacului. Această creştere are loc de multe ori prin munca susţinută a unei întregi 
legiuni de spirite ale naturii unite cu spiritul copacului. Scânteia divină a vieţii scapă însă de 
orice urmărire pe care o plănuiesc acele spirite rele ale naturii în furia lor răutăcioasă. De 
aceea milioane de astfel de spirite se ancorează din nou puternic în materie, aspect care se 
manifestă exterior prin lemn, dar mai ales prin scoarţă. 

Aceste spirite învaţă cu timpul umilinţa prin lupte care durează de cele mai multe ori 
ani de zile, devenind în final una cu scânteile vieţii. Un astfel de spirit care s-a unit plin de 
iubire cu această scânteie, în punctele de inserţie cu fructele, devine liber odată cu deplina 
maturitate a fructului. El trece (ca substanţă spirituală) într-o etapă mai înaltă, mai 
inteligentă, mai plină de înţelepciune, iar acest proces se repetă până la transformarea 
într-un suflet uman, în care spiritul său propriu se combină cu acesta. Căci atunci când 
un număr suficient de spirite ale naturii existente în copaci, dar şi în alte plante, ajunge 
la starea de libertate eterică, s-au unit prin iubire, dând naştere astfel unui singur spirit 
de o inteligenţă superioară, atunci astfel de spirite trec în lumea animală, de unde sunt 

conduse pe o a doua treaptă de evoluţie. Din nou astfel de spirite de unesc cu iubire 
într-o singură fiinţă spirituală, pentru ca mai apoi această fiinţă să fie capabilă, datorită 
inteligenţei spirituale naturale, multiplă şi purificată, să contribuie la formarea unui 
suflet uman. Când copacul nu mai e bun de nimic moare, putrezeşte, iar materia sa 
descompusă serveşte din nou la crearea unor noi forme în împărăţia naturii. 



Evanghelia viţei de vie 

In fructele unor plante, în special cele ale viţei de vie, se găsesc sâmburi în formă de 
inimă. Aceste specii de plante au atins aşadar un mare grad de evoluţie. Căci cu cât inima 
unei fiinţe este mai aproape de perfecţiune, cu atât ea se va apropia mai mult de forma inimii 
umane. Este şi cazul seminţelor din lumea plantelor. De aceea spiritele unor astfel de plante 
nobile sar peste un număr mare de trepte de pe scara evoluţiei animale în procesul lor de 
formare şi de multe ori trec direct în clasa umană. Ele au în acelaşi timp avantajul că învelişul 
lor material, compus din nenumărate mici păstăi care conţin scântei evoluate ale vieţii, 
contribuie la hrănirea trunchiului şi în felul acesta şi la hrănirea sufletului. 

Cerealele şi cele mai multe fructe de grădină se preocupă în special de hrănirea 
trunchiului. Fructul viţei de vie se preocupă însă, mai mult din pură plăcere, de menţinerea în 
viaţă a sufletului. Sâmburele strugurelui este creat astfel încât se maturizează în acelaşi timp 
cu strugurele în sine. Fluidul de foc eteric cu care este umplut învelişul cel mai interior al 
sâmburelui urcă prin finele vinişoare prin viţa de vie ca printr-o pânză de păianjen. Aceste 
vinişoare se închid apoi, din ele pornind mai multe canale care înconjoară învelişul cu o 
substanţă dulce-uleioasă, acel suc plin de foc care a fost produs de substanţele spirituale, 
inteligente, nobile provenite din lumea plantelor care a fost cândva impură. 

In acelaşi timp canalele exterioare, mai grosiere ale viţei de vie formează un înveliş 
gros (strugurele propriu-zis). Când acesta capătă destulă soliditate, vasele care înconjoară 
sâmburele plesnesc şi îşi varsă sucul dulce, spiritual, în învelişul grosier. Strugurii conţin însă 
şi sucuri astringente care au rolul de a menţine stabilitatea, astfel că în interiorul strugurelui 
ajung două feluri de suc: unul acrişor şi unul dulce. Din această cauză un strugure necopt are 
încă un gust acru. Odată cu maturizarea, astringenţa (considerată impură, nenobilă) este 
împinsă pe dinăuntru de dulceaţă (pură, nobilă), formând astfel o masă vâscoasă la marginea 
strugurelui. In acest mod conţinutul grosier care a fost sublimat şi conţinutul rău devin totuşi 
gustoase, fiindcă sanctuarul plantei, care este acest vas, a fost folositor. 

Belşugul pe care îl dă viţa de vie, substanţa eterică a acesteia, asemănătoare energiei 
iubirii, se constituie din energia spirituală care se găseşte în vin după stoarcerea strugurilor: 
el intră în suc în momentul în care s-au separat toate impurităţile şi nu mai devreme - o 
Evanghelie care e valabilă şi pentru natura umană! 



Despre felul cum iau naştere vijeliile 

Domnul spune astfel: 

„Materia nu este altceva decât o scoală a umilinţei pentru spiritele nobile. Părţile 
spirituale din care se compune apa reprezintă un flux al graţiei Mele divine care 



Despre natură 



provine din dragostea Mea plină de compasiune. Lumina soarelui luminează şi ea prin 
graţia Mea, iar căldura există din iubirea Mea!" 3 

Câteodată descopăr în ţinuturile cu multe ape o mare bogăţie de spirite umile ale 
materiei. Şi atunci las să se reverse din Mine prin voinţa mea un mare fluviu al vieţii. Astfel 
spiritele bune ale apei sunt menţinute libere, ele trăind astfel o imensă bucurie de a lăsa să 
curgă prin ele viaţa. Ele sunt unite printr-un filon comun şi se joacă vesele cu apele, acest joc 
al lor constând dintr-o mişcare în salturi mici într-un cerc larg. Cu cât fluviul vieţii (exprimat 
de spiritele libere ale eterului) se ridică mai sus, cu atât aceste spirite trag mai vesele de 
valuri în sus. 

Aşa cum fiinţa umană îşi exprimă o mare bucurie printr-o mişcare în cerc (fiinţa 
interioară a dansului), la fel şi spiritele apei se unesc într-o astfel de manifestare, ridicând 
odată cu ele apa în cercuri cu valuri agitate. Iar când ele îşi dau seama că viaţa îşi întinde 
larg braţul eliberator din Mine în forma vizibilă a unor nori, spiritele vesele ale apei dublează 
viteza mişcării valurilor în cerc şi se ridică în sus deasupra suprafeţei apei. O astfel de 
mişcare este resimţită apoi de miriadele de spirite care se află mult mai departe şi care se 
adună într-un astfel de cerc pe dedesubtul apelor din toate ţinuturile. 

Acestea atrag participarea şi a altor spirite din alte ţinuturi care în scurt timp încep să 
se deplaseze şi nu cruţă nimic din ceea ce le iese în cale: copaci, case, animale şi oameni - 
totul este luat înainte în dezlănţuirea lor plină de bucurie. Astfel de fenomene ce se petrec 
deasupra câmpiilor uscate au două caracteristici diferite: unele spirite care fac exces de zel îşi 
vorbesc prin vijelii sau prin învolburări de vânt. Altele neîmblânzite se aprind în râvna lor, 
astfel încât se manifestă prin vijelii de foc. După ce aceste vijelii se reunesc împreună cu tot 
ce au luat în drumul lor, în cercul creat de ele se produce o mare destindere a materiei, pe 
locul principalei eliberări de forţe, în forma unui munte. 

Să nu vă imaginaţi însă că materia (pietre, pământ, plante, copaci şi altele) este ea 
însăşi aceste spirite. întreagă această materie este doar o închisoare pentru ele, care le opreşte 
temporar legătura cu viaţa care curge din Mine. Atâta timp cât voinţa Mea le va permite, în 
funcţie de nivelul fiecăruia de evoluţie, cu ajutorul inteligenţei şi al liberului arbitru propriu 
fiecărui spirit, li se va deschide câte o portiţă de scăpare din ghearele morţii. 



3 Această introducere reprezintă cheia înţelegerii profundei semnificaţii a acelor fenomene puternice ale 
naturii care îi apar omului ca fiind aducătoare de distrugere şi nimicire. Lorber însă descrie aceste fenomene ca 
pe un proces de mântuire de un dinamism colosal. 



Fiinţa cutremurului de pământ (fenomene care au loc în Pământul 
spiritual) 

„... Există încă multe alte fenomene ale naturii despre a căror adevărată cauză ştiinţele 
naturii nu ştiu mare lucru. Printre acestea se numără de exemplu magnetismul Polului Nord, 
luminile polare, fulgerul, formarea norilor, cometele, stelele căzătoare şi chiar formarea 
cristalelor, cauzele fluxului şi refluxului, forţa de greutate şi multe alte fenomene. 

Printre acestea se numără şi mişcările pământului, cutremurele prelungite, şocurile 
seismice a căror forţă nimiceşte adeseori ţinuturi întregi în doar câteva secunde. Printre 

marile fenomene ale naturii se numără şi avalanşele de piatră şi aluviunile de pământ şi chiar 
scufundarea unor munţi întregi şi a unor insule, precum şi erupţiile vulcanice. 

Este aşadar necesar să observăm mai îndeaproape fiinţa cutremurelor de pământ şi 
cauzele lor spirituale. Mai întâi s-a constatat că un cutremur nu reprezintă un fenomen 
propriu, de sine stătător, ci are loc în mod constant în urma unui şoc seismic care ia naştere în 
anumite puncte ale corpului pământului. Acest fenomen se produce în felul următor: 

In adâncul fiinţei pământului se găsesc măruntaiele telurice sub forma unor 
formaţiuni ancestrale. De aici sunt gonite în toate părţile pământului nenumăratele hoarde de 
spirite decăzute odinioară, cărora le este dat un anumit interval de timp pentru a fi 
reînsufleţite. Dacă pe pământ o generaţie de oameni este prea înrobită de simţuri şi 
materialistă, după moartea fizică spiritele lor se reîntorc în străfundurile pământului şi 
rămân înlănţuite acolo până învaţă starea de umilinţă. 

Dacă acest fenomen ia amploare, un astfel de punct în interiorul pământului se 
supraîncarcă şi aceste spirite încep să nu mai aibă loc de dorinţele lor rele şi să se aprindă. 
Chiar şi acele spirite care nu s-au născut încă în corp sunt trezite din starea lor de linişte. Ele 
sar din lăcaşul lor şi se năpustesc în furia lor, formând puternice coloane de foc, asupra 
celorlalte spirite pentru a le nimici. Din această cauză spiritele din nou decăzute se aprind şi 
mai mult, ele crezând că un astfel de foc este focul iadului şi o pedeapsă a lui Dumnezeu şi 
ard de mânie, distrugând tot ceea ce vine de la Dumnezeu. 

Este trimis atunci un înger binefăcător al păcii care deschide zăgazurile a câte unui 
rezervor de apă subteran şi conduce apa spre punctul în care s-a adunat mânia. In momentul 
în care spiritele liniştitoare ale apei ajung într-un astfel de loc, ies imediat iritate din învelişul 
lor subţire şi aprind focul păcii împotriva hoardelor spiritelor rele. In acelaşi timp are loc o 
transformare a apei în aburi care provoacă prin întinderea ei subită o lovitură puternică. Tot 
ceea ce se află în acel moment deasupra unui astfel de punct este scuturat şi aruncat cu 
putere. 

Aceasta este cauza subtilă a mişcărilor seismice. Aceste mişcări numite în mod 
general „cutremure" nu sunt altceva decât mici scuturări ale straturilor pământului cauzate de 
deschiderea zăgazurilor şi de căderea apei. De aici rezultă noi fisuri care ajung la suprafaţă 
din străfundurile pământului. Spiritele aflate în aceste crăpături împreună cu spiritele apei 
sunt adunate de către înger pentru a fi formate mai departe. Spiritele decăzute rămân însă 
îmblânzite în mlaştina de noroi care s-a format. 

Vibraţiile ulterioare provocate de mişcările seismice reprezintă urmarea retragerii 
spiritelor apei şi a ceea ce vine după ele. 

Pământul a fost creat tocmai pentru ca el să poarte în pântecele său o generaţie 
decăzută de spirite care să se nască din nou într-o viaţă liberă şi eternă în Dumnezeu! 

Concluzia ar fi următoarea: 

In strânsă legătură cu fisurile şi prăpăstiile adânci despre care am vorbit mai sus sunt 
şi secarea izvoarelor şi pâraielor, precum şi retragerea mării şi a altor lacuri. Căci înainte ca 
un astfel de şoc seismic puternic să ia naştere, spiritele se adună mai înainte în hoarde 
imense. Această adunare a lor este percepută de simţurile naturale ale fiinţei umane în 
următoarea formă: 

Prin contactul mineralelor cu apa are loc o dezintegrare chimică ce este descrisă ca o 
fierbere din care rezultă diverse gaze care caută o portiţă de ieşire de aici. Odată ce acestea 
ajung într-un spaţiu gol, ating treptat o forţă de întindere prin care ridică scoarţa terestră de 
deasupra. Aceasta începe să se crape, iar prin ridicarea ei constantă aceste gaze cauzează în 

cele din urmă despicături şi chiar prăpăstii. 

Când gazele care s-au adunat sub pământ pătrund prin micile fisuri până la marile 
rezervoare de apă, le măresc suprafeţele atât ele mult, încât se unesc cu firicelele de apă care 
se găsesc la suprafaţă. Ele ridică apoi şi scoarţa exterioară a pământului, lucru care cauzează 
secarea mai multor izvoare. Şi marea, care se află în legătură cu apele subterane, bate în 
retragere în momentul în care se produc acele crăpături din cauza gazelor care intră în ele. 

Acest fenomen este perceptibil şi cu ochiul liber, în realitate însă el este mai complex, 
căci este vorba de acea adunare sălbatică de spirite care sunt scoase din starea lor latentă, în 
acest loc este trimis apoi un înger al păcii, care deschide în adâncul pământului canale 
dinspre marile pânze de apă în care spiritele, în graba lor, devin incandescente. Spiritele 
liniştite ascunse în ape caută atunci să îmblânzească astfel de hoarde înfuriate. Dacă 
eforturile depuse de aceste spirite ale păcii se dovedesc a fi zadarnice, îngerul dă peste cap 
socoteala răutăcioasă a spiritelor mâniate, scuturând acel loc de nenumărate ori cu multă forţă 
şi zdrobindu-1 în mici bucăţi în care încă mai locuiau spirite nenăscute încă. Spiritele focului 
eliberate atunci aprind spirite aflate de obicei la mile întregi distanţă, sub forma vizibilă a 
vaporilor de apă. Iar acest moment al aprinderii este recunoscut sub forma unui cutremur mai 
mult sau mai puţin intens. 

Ştim cu toţii ce urmări au astfel de fenomene. Pentru ca ele să nu se producă prea des, 
lucru care ar putea duce la distrugerea întregului corp al pământului, sunt create nişte 
conducătoare de mânie ale acestor spirite ale iadului, prin care apa iese mereu sub forma 
aburilor din locurile incandescente. Dacă aici se adună şi gaze, acestea se scurg asemenea 
fumului printr-un şemineu, fără a se produce catastrofe de proporţii. De exemplu, scopul unui 
vulcan este acela de a conduce mânia iadului în interiorul corpului pământului. 

Vulcanii au în subteran mii de ieşiri şi puncte de confluenţă asemănătoare cu 
ramificaţiile rădăcinilor unui copac imens. Acolo unde aceste ieşiri vulcanice sunt 
insuficiente, au loc adeseori acele ridicări ale pământului aşa cum am spus anterior, prin 
adunare de spirite. Pentru a elimina însă posibilitatea unor distrugeri puternice, un al doilea 
înger creează deschideri în adânciturile pământului, precum şi în multe crăpături ale 
muntelui. Prin acestea se scurg gazele neaprinse încă sub forma unor vânturi puternice şi 
furtuni ce au loc la suprafaţa pământului. 

Astfel de deschizături se creează aproape în fiecare zi, lucru observabil pe deplin la 
coborârea şi urcarea barometrului. Când acesta scade este un semn că urmează o adunare 
subterană; în acelaşi timp scoarţa terestră este ridicată şi ajunge în straturile uşoare ale 
aerului. Fiindcă aici barometrul arată o micşorare a presiunii aerului, coloana de aer devine 
uşoară şi scade în masă. Prin portiţa de ieşire creată, spiritele (gazele) se scurg încontinuu şi 
odată cu acest fenomen scoarţa terestră revine la starea ei anterioară incipientă, iar 
barometrul începe din nou să crească în aceeaşi proporţie, fiindcă coloanele de aer sunt din 
nou mai grele. 

Aceste spirite ale străfundurilor pământului devenite libere se unesc cu cele care vin 
din sfera liberă a eterului. Ele trag unele de altele şi se unesc pe aşa numita cale 
electromagnetică care s-ar cuveni mai degrabă să fie numită „calea iubirii în natură". Ele 
cad apoi în mod obişnuit pe pământ, hrănindu-1, sub formă de ploaie, grindină sau zăpadă. 
Spiritelor libere ale grindinei li s-au adăugat şi alte spirite şi mai rele. Pentru ca acestea din 
urmă să nu poată pricinui dezastre, ele sunt imediat transformate în nişte pietricele de 
grindină, fiind potolite astfel de mânia lor pentru a fi apoi aruncate pe pământ. Din această 
cauză o furtună cu grindină este de o mai mare violenţă decât o furtună de vânt şi ploaie. 

Acest lucru îl arată şi norii împrăştiaţi în toate părţile înaintea unei furtuni şi care sunt 
împinşi cu putere de către spiritele păcii ca o adunătură de spirite mânioase. De asemenea 
acele spirite se manifestă prin vuiete, fulgere şi tunete. In momentul în care acestea ating 
pământul sunt preluaţi de materia îmblânzită şi spiritele păcii se înmoaie din nou şi se topesc 
din bulgăraşii de grindină. 

Dacă cetele de spirite ale păcii nu ar acţiona după voia Domnului, distrugătorii 
atemporali în libertatea lor ar aprinde şi ar distruge puternic pământul. De aceea, pe viitor să 
nu vă fie teamă de astfel de fenomene ale naturii, căci tot ceea ce se petrece aici se naşte din 
ordinea iubirii divine şi serveşte marii opere de eliberare a spiritului din materie. 



Polul Nord şi Polul Sud 

Pentru că Pământul poate fi comparat cu un imens corp organic al unui animal, putem 
spune că şi el are nevoie de hrană pentru a continua să subziste. Pentru a realiza aceasta - la 
fel ca şi în cazul plantei sau animalului - sunt necesare o gură sau mai multe braţe cu care 
mănâncă sau absoarbe hrana. De altfel, fiecare corp animal sau chiar corp planetar au multe 
mici vârfuri de absorbţie prin care absoarbe substanţa electrică şi eterică din aer. Pe lângă 
acestea mai au şi multe tentacule prin care absorb hrana şi un alt canal principal de eliminare, 
precum şi un număr mare de alte mici canale. 

Polul Nord este gura principală prin care se hrăneşte corpul Pământului, iar Polul Sud 
este canalul său principal de eliminare. Gura prin care se hrăneşte este considerabil de mare. 
Diametrul acesteia în latura sa cea mai exterioară are în medie douăzeci-treizeci de mile, dar 
se îngustează în interior până la un sfert dintr-o milă. In această mărime se continuă cu gâtul 
până la nivelul stomacului aflat în prelungirea acestuia. Pereţii gâtului sunt foarte denivelaţi 
şi au aspectul unor întinderi cu ţepi asemenea pielii unui arici uriaş. Ţinutul propriu-zis al 
Polului e format dintr-un crater mare în formă de pâlnie, înconjurat de icebergurile cele mai 
abrupte şi de colţuri de stâncă. Acest crater se aseamănă cu partea superioară a unui măr a 
cărui codiţă a fost ruptă. Din gura inferioară a craterului - deschiderea propriu-zisă a gurii 
prin care se hrăneşte - porneşte canalul de hrănire menţionat mai sus care duce până în 
centrul Pământului. Stomacul Pământului se află dedesubtul inimii, aproape de mijlocul 
corpului Pământului. El arată ca o cameră cu suprafaţa de zece mile. Fâşii transversale de 
pământ - unele în diametru de două sute de stânjeni (circa 380 m) - se întind în toate direcţiile 
în formă de coloane şi se sprijină parţial între ele. Acest aşa-zis stomac şi stâlpii lui 
transversali de sprijin care arată ca nişte fâşii de pământ ovale, respectiv ca nişte coloane, nu 
sunt alcătuite dintr-o masă dură. Caracteristica lui principală este că se aseamănă cu un 
portofel de gumă ai cărui pereţi au greutate egală pentru a nu fi împinşi unul peste altul de 
forţa de greutate care acţionează din exterior. De la acest stomac porneşte un canal principal 
în formă de şurub care străbate întreg corpul Pământului şi care are ieşire la Polul Sud. 
Canalul este din aceeaşi materie ca şi stomacul, numai că din cauza ieşirii devine treptat mai 



4 Aceste informaţii ale lui Lorber încep să aibă o confirmare uimitoare datorită traversărilor făcute de 
submarinele americane pe sub polul nord. Fotografiile şi măsurătorile sub apă constată că terenul mării sub 
polul nord este rotund şi gol pe dinăuntru şi urcă brusc acolo unde încep gheţarii, care tinde, spre deosebire de 
partea dinspre interiorul polului, să aibă o adâncime asemenea celei unui crater. 

dur. Nu mai trebuie menţionat faptul că din stomacul principal al Pământului şi din canalul 
său principal de eliminare pornesc nenumărate alte vase şi canale de hrănire. (Vezi şi: 
„Pământul şi Luna" de Jakob Lorber, n.r.) 

In ce constă hrana principală a Pământului? In regiunea cea mai înaltă a Polului Nord 
au loc anumite fenomene care nu se manifestă în nici o altă parte de pe suprafaţa pământului. 
In primul rând este vorba de o regiune de aer foarte rece care se extinde în timpul iernii. Pe 
lângă acest aer greu şi rece mai există şi o masă de ceaţă care devine din ce în ce mai densă, 
care este împrăştiată de nenumărate fascicule de lumină în formă de stele căzătoare, în 
porţiunea mai îndepărtată din jurul Polului se găseşte o aglomerare de cristale de gheaţă, iar 
câţiva stânjeni mai jos se află vârfuri înalte de gheaţă. Gura magnetică a Pământului trage cu 
mare putere toate acestea ca pe o hrană care este condusă în stomacul Pământului, pe a cărui 
pereţi şi coloane transversale se aşează aceste substanţe în formă de cristale. 

Odată ce stomacul este umplut de căldura emanată de Inima Pământului se produce o 
mişcare de vibraţie a pereţilor stomacului, iar coloanele transversale din interior fie se 
contractă, fie se destind. In acest fel hrana este fărâmiţată, instalându-se în acelaşi timp o 
materie electrică care ajută la descompunerea părţilor hrănitoare ale apei şi care este împinsă 
în nenumăratele canale de hrănire. Apoi un curent electric negativ diferit apucă resturile 
rămase nedigerate şi le împinge mai departe cu mare putere prin canalul în formă de şurub, 
unde aceste părţi eliminate în urma frecării puternice trebuie să redea ultimele resturi 
substanţei care a hrănit Pământul. Din acest motiv partea nordică a Pământului este mai 
compactă decât partea sudică, fiindcă cea din urmă primeşte doar resturile rămase din hrană. 

în ce priveşte caracteristicile Polului Sud, acesta este format dintr-un ţinut muntos, 
întrerupt în multe locuri de ape adânci. Acest Pol nu este înconjurat de formaţiuni abrupte de 
gheaţă şi stânci ca Polul Nord, ci din mase sferice pe jumătate strivite care se compun pe de o 
parte dintr-un fel de piatră calcaroasă, iar pe de altă parte din foarte mulţi vechi gheţari. 
Mijlocul Polului se constituie dintr-un mare crater care este înconjurat de şase cratere mai 
mici. 

Diametrul tuturor craterelor este de aproximativ o sută treizeci de mile. Ele servesc la 
eliminarea acelei părţi nefolositoare din hrană şi la trecerea ei într-o formă eterică. Polul Sud 
se întinde pe mai multe mile deasupra nivelului mării. El are astfel aspectul unui munte înalt, 
fără vârf şi dă Pământului mai mult o formă de pară decât de măr. înălţimea sa abia dacă se 
ridică la douăzeci de mile, deci pe lângă alţi munţi ai Pământului, acesta apare ca un pitic. 
Această înălţare nu se produce brusc, ci treptat. 

împingerea resturilor din hrană ale Pământului înspre Polul Sud determină şi rotaţia 
corpului Pământului în jurul propriei axe, în decursul căreia această materie asemănătoare 
aerului loveşte într-o direcţie în afara eterului liber. Prin aceasta Pământul primeşte un impuls 
asemănător unei rachete care - prin discul pe care se sprijină - pune aerul în mişcare atât de 
puternic, cum nici nu vă puteţi imagina. Ceea ce rezultă este o coloană de presiune care 
răstoarnă discul de care racheta este legată, la fel cum o rachetă cu reacţie se înalţă prin 
coloana de aer care creşte rapid sub ea. Din acest exemplu ne putem da seama cum rotirea 
zilnică a Pământului se produce prin mecanismul ei propriu şi natural şi este ciclică. 



5 Şi această teorie în ce priveşte forma de pară a pământului este adoptată de ştiinţa ca fiind un nou 
rezultat al cercetărilor geofizice din ultimii ani! Această descoperire a fost facilitată de metodele exacte de 
măsurare a unui satelit artificial american al pământului cu ajutorul sistemului său special de radar. 

Fluxul şi refluxul (procesele respiraţiei) 

Tot ceea ce are viaţă este înzestrat cu respiraţie proprie. Dacă aceasta încetează, 
spiritele vieţii îşi iau zborul. Aceasta se scufundă înapoi în starea de inerţie, se descompune şi 
moare. Viaţa întreagă îşi găseşte sfârşitul odată cu ultima răsuflare. Dacă centrul menţinerii 
vieţii fizice, respiraţia, încetează şi viaţa vegetativă în toate organele corpului ia sfârşit. Ce 
este aşadar respiraţia şi la ce serveşte ea? 

In fiecare fiinţă predomină fie polaritatea pozitivă, fie cea negativă, ele fiind mereu în 
opoziţie. Aşa cum nici un pol pozitiv sau negativ nu poate subzista prin el însuşi, ci unul face 
posibilă existenţa celuilalt, la fel se petrece cu întreaga viaţă în natură care se compune dintr- 
un pol negativ (materia) care preia polul pozitiv (spiritul). 

Dacă de exemplu discul unui dispozitiv electric este răsturnat, electricitatea negativă 
este stimulată şi astfel consumată în ea însăşi. Dar tocmai prin această consumare în ea însăşi 
ea începe să dezvolte o nouă nevoie de saturare. Fiindcă polul consumat nu se poate satura 
din nou prin sine însuşi, polul pozitiv formează saturarea necesară electricităţii negative. La 
fel şi respiraţia este cea care pune în mişcare „maşina electrică a vieţii" ce stimulează 
polaritatea negativă, fiind în acelaşi timp dornică de complementarea pozitivă. Cu fiecare 
respiraţie se produce un fenomen de frecare în toate părţile corpului. Prin aceasta este 
stimulată viaţa vegetativă, căci după saturare este resimţită foamea. Această nevoie este 
potolită odată cu fiecare inspiraţie (preluare a aerului!), timp în care azotul, ca pol negativ, 
preia cu aviditate oxigenul. Odată ce ultima inspiraţie a avut loc, polaritatea negativă se 
consumă de la sine, ceea ce duce imediat la moartea corpului fizic. 

Fără respiraţie nu există viaţă! Nu numai fiinţa umană respiră, ci şi animalele, şi 
plantele şi mineralele. Orice corp din această lume respiră, primind astfel o viaţă vegetativă 
de la un soare care îi este supraordonat. Pământul respiră şi el periodic, structura lui 
interioară fiind organizată din punct de vedere organic astfel încât este şi el capabil să respire. 

Inspiraţia şi expiraţia Pământului sunt determinate de nevoia permanentă de hrană 
proaspătă (substanţa electric-eterică), imediat ce hrana consumată anterior a fost folosită 
devenind astfel negativă. In timpul procesului digestiei, organele Pământului se apropie unele 
de altele (ca şi la animale) până în punctul în care încep să se frece între ele (senzaţia de 
foame!). Apoi are loc o nouă saturare, timp în care organele telurice se extind din nou şi mai 
mult. 

Acest fenomen poate fi perceput în aşa-numitele maree, căci fluxul şi refluxul sunt un 
efect natural al inspiraţiei şi expiraţiei corpului pământului. Procesul de respiraţie în plămânii 
Pământului are loc prin inversarea polului polar pozitiv în pol polar negativ. Această 
inversare a polarităţii este cauzată prin aceea că fiecare suflet (şi corpul lumii închide în 
materia sa spiritul), imediat ce a preluat din substanţa inspirată, materia vieţii, lasă în plămâni 
o polaritate negativă (azot, bioxid de carbon). Aceasta este cauza pentru care din nou, la 
următoarea inspiraţie, polul pozitiv (oxigenul) trece imediat în negativ. 

Modalităţile de a respira în lumea animală sunt foarte variate. Fiecare animai îşi este 
propriu în felul său, aşa cum specia din care face parte îi condiţionează independenţa. Calul, 
berbecul, câinele sau pisica, toate animalele patrupede respiră diferit. Comune le sunt doar 
procesul în sine de inspirare şi de expirare a aerului, prin care substanţele necesare 
supravieţuirii unei specii de animale sunt absorbite, iar substanţele care nu sunt bune sunt din 

nou eliminate. Diferită este modalitatea de inspirare a aerului, de descompunere a sa şi felul 
în care se separă din el substanţa nefolositoare. Astfel amfibiile, viermii, insectele respiră la 
fel, dar respiraţia acestor specii de animale cu sânge rece, respectiv fără sânge este altfel! 
Insectele, de exemplu, conţin un fluid care corespunde structurii lor pentru că ele se află tot 
timpul în mişcare, astfel dezvoltându-se în vasele sanguine electricitatea necesară vieţii 
acestor animale. (Vezi şi: „ Musca " de Jakob Lorber, n.r.) 

Animalele super-dezvoltate (şi omul) nu respiră doar din cauza procesului chimic, ci 
şi ca să îşi întărească structura - timp în care îşi procură hrana brută. Astfel stomacul, care se 
găseşte mai departe de plămâni, este masat într-o anumită măsură prin mişcarea relaxantă a 
organelor de respiraţie. Astfel hrana brută din stomac este mărunţită, prin aceasta generându- 
se căldura electrică necesară digestiei. Hrana, care prin structura ei negativă este prea puţin 
încărcată cu energie pozitivă, nu poate ajunge prin sine însăşi la fermentaţie, căci aceasta nu 
este altceva decât degajarea electricităţii, care există ca principiu al întregii vieţi organice din 
celule. în momentul în care cantitatea de energie se măreşte datorită împrejurărilor 
exterioare, celulele substanţei hrănitoare se rup şi această energie trece în celulele organelor 
sub forma unei noi substanţe hrănitoare vitale. 

Şi respiraţia în lumea plantelor este diferită. Plantele sunt prevăzute cu un spaţiu gol 
fie în trunchi, fie în tijele frunzelor şi crengilor, care nu este plin cu nici un fluid, ci doar cu 
aer. Acest aer nu este totuşi la fel cu cel din atmosfera care înconjoară planta, ci este diferit în 
funcţie de specia din care face parte planta respectivă. Dacă planta nu ar fi capabilă să aspire 
aerul, în ea nu ar putea să existe acest aer care îi este caracteristic şi care îşi face simţită 
prezenţa printr-un miros specific. Dacă nu ar exista deloc aer în interiorul plantei, ea nu ar 
pocni şi trosni atunci când este arsă. 

Plantele respiră prin pori într-un mod foarte economic. Respiraţia lor are loc numai de 
două ori în douăzeci şi patru de ore, procesul de inspiraţie având loc ziua, iar cel de expiraţie, 
noaptea. în timpul zilei aerul atmosferic este inspirat după nevoia plantei, lent şi constant prin 
cămăruţe speciale create pentru aceasta. In timpul nopţii însă, când procesul chimic prin care 
fiecare plantă absoarbe ceea ce îi corespunde, s-a încheiat, aerul care nu îi mai e de folos este 
din nou eliminat - proces care durează din nou la fel de mult cât durează inspiraţia din timpul 
zilei. Ce forţă motrice determină planta să îşi dilate şi să-şi comprime organele determinând 
astfel inspirarea aerului? Observaţi numai multiplele vârfuri mici şi mari, adeseori aspre care 
acoperă atât trunchiul, cât şi partea de dedesubt a frunzelor! Toate servesc la absorbţia 
energiei şi preiau acest fluid cu aviditate pe parcursul întregii zile, mai ales partea polar 
pozitivă. Prin această absorbţie a energiei de polaritate pozitivă, organele plantei se dilată, 
camerele ei devin tot mai mari şi aerul poate pătrunde nestingherit prin pori. în timpul nopţii 
polaritatea electrică se schimbă scurgându-se înapoi din vârfuri şi descărcându-se, iar 
organele revin din nou la forma lor iniţială. (Diferitele feluri de azot şi bioxid de carbon 
disociate prin această energie corespund polarităţii negative a focului electric atmosferic). 

Plantele şi copacii subzistă în timpul iernii pentru că au o respiraţie periodică care se 
produce de două ori pe parcursul unui an întreg: o inspiraţie şi o expiraţie. Principala 
respiraţie are ioc în timpul verii în felul următor: odată cu fiecare suflu de aer se produce în 
organismul copacului un fenomen care face ca - în afara cantităţii de aer folosită - o parte din 
el să rămână încă în organism. Acest rest serveşte la creşterea copacului în perioada verii, iar 
în timpul iernii acest important rest nefolosit este eliminat prin presarea tuturor organelor 
(frigul contractă!) Deoarece acest aer nu rămâne curat în totalitate de-a lungul existenţei 
copacului, înainte de a ieşi în atmosferă se aşează fie în trunchi, fie în scoarţă, pe care le 

întăreşte şi mai mult. Astfel se explică şi apariţia muşchiului pe trunchiul copacului. 

Vestejirea plantei este în strânsă legătură cu scurgerea energiei pozitive, care este 
prezentă atât timp cât planta este verde şi proaspătă. Dacă un atom de energie dintr-o celulă 
oarecare a plantei dispare, planta începe să se micşoreze în locul unde are loc pierderea 
electrică, iar acest atom atrage după sine şi celulele vecine, făcând astfel să iasă energia care 
se află şi în ele. In aceasta constă procesul de ofilire a unei plante rupte de rădăcina sa şi care 
prin aceasta îşi pierde elasticitatea şi prospeţimea. De ce însă acest proces este întârziat un 
timp dacă planta este pusă în apă? In acest caz curgerea energiei este împiedicată, fluidul 
electric al apei menţinând echilibrul acelei plante şi chiar putând să o hrănească o perioadă de 
timp. Unele plante sărace în energie trăiesc încă mult timp astfel, ca şi cum ar avea rădăcină, 
dar desigur ele îşi pierd capacitatea de vegetaţie. 

Şi în lumea mineralelor este nevoie de respiraţie pentru ca piatra să poată rămâne în 
viaţă. Materia nu este altceva decât expresia a două forţe opuse: forţa centrifugă, respectiv 
forţa centripetă. Dacă atracţia dintre ele nu s-ar realiza, prin ajutorul constant al forţelor care 
le înconjoară, aceste forţe ar trebui să fie rapid învinse de forţa care le alungă, acţionând 
împotriva lor, prin care materia ar ieşi din sfera vieţii, în consecinţă şi o piatră de orice fel ar 
fi ea, trebuie să absoarbă continuu aerul de care este înconjurată şi care îi este destinat. Ea 
păstrează în acelaşi timp acele părţi ale aerului care îi sunt necesare şi înlocuieşte astfel 
părţile care au fost folosite în lupta celor două forţe. Ceea ce nu îi corespunde este eliminat 
cu ajutorul forţei centrifuge, pentru ca piatra să rămână apoi în starea ei normală. Uneori 
piatra se poate „îmbolnăvi" de la sine atunci când ceva străin (din cauza neatenţiei spiritelor 
conducătoare ale naturii) este absorbit prea des şi este eliminat prea târziu, în acest caz piatra 
dezvoltă în ea formaţiuni străine. Astfel, cristalele transparente de exemplu prezintă uneori 
particule în formă de muşchi care în mod evident nu provin din ele. 

Şi mineralele respiră în acelaşi mod cum respiră animalele, adică prin inhalare. Cu 
ajutorul formaţiunii sale organice şi caracteristicilor sale, piatra atrage acele particule 
dizolvate în aer care îi sunt asemănătoare, în timp ce la animale descompunerea chimică a 
aerului are loc mai întâi în corp, în piatră are loc la suprafaţă. Aceasta este acoperită constant 
de o crustă care în cantităţi mai mari formează adeseori o altă piatră sau se prelungeşte cu o 
plantă având diverse forme fiecare. 

Pe lângă respiraţia atmosferică are loc un alt tip de respiraţie de natură electrică. Este 
vorba de preluarea fluidului magnetic în interior, prin care ambele forţe contrarii se 
stabilizează, fapt care este expresia polarităţii contrarii în materie şi formează întreaga viaţă a 
naturii care continuă să existe atâta timp cât acea polarizare se ghidează după legea 
perseverenţei. Dacă datorită conjuncturilor exterioare, una din cele două polarităţi este 
dezechilibrată, materia se descompune şi se transformă în cele din urmă în praf. Totuşi şi 
aceasta trăieşte mai departe atâta timp cât în particulele sale mai există încă oarecare forţe 
polare. Dacă este necesar ca polaritatea electrică să ia o altă direcţie, materia trece imediat 
într-o altă stare (în aceea a eterului rafinat din care ea a luat naştere prin îngroşarea acestuia). 

Privind din punctul de vedere al spiritului, polul pozitiv este spiritual, polul 
negativ ţine de natură. Polul pozitiv este substanţă, cel negativ este un vas de preluare. 
Pozitiv înseamnă interior, negativ înseamnă exterior. Iubirea şi înţelepciunea ţine de polul 
pozitiv, mila şi graţia creatorului ţin de polul negativ. Dacă negativul nu ar exista, iubirea şi 
înţelepciunea nu ar putea să se manifeste în nimic altceva decât în ele însele. Polaritatea 
pozitivă care o hrăneşte este iubirea divină. Compasiunea provenită din această iubire a dat 
însă naştere unor fiinţe care au ştiut să recepteze iubirea lui Dumnezeu. Dragostea Lui 

hrăneşte fiinţele mai departe şi naşte prin ordinea ei eternă o fiinţă pentru altă fiinţă, o fiinţă 
din altă fiinţă, pregătind astfel o desăvârşire în trepte a vieţii, pentru ca infinitul să fie plin de 
viata din Dumnezeu. 



Eterul de sulf 

Orice eter ca fluid specific spiritual de o rafinare extremă (chimic: anhidride ale 
alcoolului, produse de distilare) amorţeşte nervii... La fel şi vinul, berea, cidrul şi alte 
asemenea lichide, pentru că aici caracteristicile spirituale sunt deja mai libere şi mai 
independente decât în apă sau în alte lichide nefermentate, în eterul pur ele sunt aproape 
complet libere şi pot fi păstrate numai în vase foarte bine închise. 

Dacă se intră în legătură cu un asemenea eter, prin intermediul inspiraţiei într-un 
organism fizic în care domneşte spiritul nervilor, el va fi absorbit cu aviditate şi utilizat de 
către ultimele camere interioare ale nervilor pentru saturarea acestora (principiul de anestezie 
al narcozei!). 

înţelegem astfel cum după acest proces spiritul nervilor devine inactiv pentru corpul 
fizic. Din cauza suprasaturării rapide a camerelor nervilor, legătura cu el a fost întreruptă. 
Prin urmare, sufletul devine din nou liber pentru că spiritul nervilor aflat în acea stare, cu 
încăperile pline ale nervilor, nu se mai poate lega de acesta. Sufletul este temporar eliberat de 
corp, el se află în timpul acestei scurte amorţiri a nervilor parţial conştient în acea sferă a 
spiritelor, care corespunde inimii umane. In starea de anestezie a narcozei sufletul rămâne 
aşadar într-un anumit grad de contemplare interioară. Pentru că aici sufletul şi spiritul 
nervilor se află în deplină uniune (numai sufletul şi camerele nervilor sunt separate!) ca în 
starea de somn natural, sufletul poate să transmită formele contemplaţiei sale spiritului 
nervilor aflat încă în legătură cu el. In acest mod sufletul poate să-şi amintească pe deplin 
ceea ce a văzut în lumea sufletului spiritual, dar nu poate percepe ceea ce s-a petrecut 
între timp cu corpul. Dintr-o stare pur somnambulă sau dintr-o stare de vis profund, 
sufletul nu poate aduce nici o amintire în starea sa naturală de veghe, pentru că în mod nor- 
mal acolo el se află în afara legăturii cu spiritul nervilor. El rămâne însă în strânsă legătură 
cu nervii, pentru că altfel nu s-ar mai produce saturarea lor, legătura cu ei ar slăbi, iar fără 
spiritul care să-i susţină ei ar muri curând, s-ar dezintegra, fapt ce ar atrage după sine şi 
moartea corpului. 

In narcoza eterică, eterul este totuşi înlocuitorul spiritului nervilor, aşa cum în somnul 
natural eterul stomacal preia această funcţie din hrană. Chiar dacă există o saturare precară la 
nivelul camerelor nervoase, spiritul nervilor poate fi liber fără probleme, el stându-i la 
dispoziţie pe deplin sufletului. Astfel sufletul îşi reaminteşte ceea ce a perceput în sferele 
lumii spiritelor. 



6 Stare numită astăzi de parapsihologie „transă".. 



7 Această reamintire se bazează pe preluarea percepţiei în creierul spiritual, de la care rareori are loc 
transmiterea mai departe a acestor impresii asupra creierului fizic şi odată cu aceasta amintirea conştientă a 
vieţii onirice. 

în aceasta constă diferenţa fundamentală între această stare de anesteziere eterată şi 
aşa-zisul somn magnetic (starea de transă, respectiv hipnoză), în care sufletul îşi poate privi 
corpul pentru că spiritul nervilor este încă în legătură cu acesta, în timp ce în cazul narcozei 
ambele sunt în afara oricărei legături cu corpul fizic. 

Uneori se poate întâmpla ca la unii oameni să apară unele efecte ale narcozei sub 
forma stărilor convulsive. Ele reprezintă o anumită „sete de a evada" a sufletului din lanţurile 
materiale care i-a fost întipărită prin starea de narcoză. 

(Vezi şi: „ Secretele Vieţii ", n.r.) 

(Alte documente se pot vedea pe: http://www.scribd.com/people/documents/236910- 
billydea , n.r.) 

